Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informant er mann og er ikke bosatt i Sandes kommune med en alder av 39 år. Han har en prosjektlederstilling på samfunnsplan i Sandnes kommune.

Utdanning: Samtidshistoriker med master i nyere historie

Arbeidserfaring: Politisk rådgiver på Stortinget, rådmannens stab/ virksomhet for samfunnsplan siden 2011. Prosjektleder for kommuneplanprosessen og overordnet planlegging.

1. **Kan du beskrive din tilnærming til begrepene risiko og sårbarhet?**

Det er en nyanse mellom risiko og sårbarhet. Risiko oppfatter jeg som fare for en plutselig hendelse i forhold til sannsynlighet. Sårbarhet er mer konsekvenser.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Det første arbeidet for min del var kommuneplan ROS i forrige kommuneplanrevisjon 2014, hvor jeg deltok men ledet ikke arbeidet. Så var jeg med i revideringen av HROS nå i 2018. Og i vurderingen av arealinnspill skal vi alltid ha KU og ROS vurderinger, så i den forbindelse har jeg vært borte i dette. Men det er forskjellige nivåer hvor dette vurderes.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Det er ikke matematikk, men det gjøres vurderinger i forhold til risiko og sårbarhetsfaktorer kanskje, hvor man gjør vurderinger. Skulle nok ønske at funn i slike analyser legges mer til grunn i kommuneplanarbeidet. Det merker vi nok i forhold til nye arealinnspill i kommuneplansammenheng, hvor KU og ROS utarbeides, da fanger ikke det politiske nivået opp disse vurderingene som er gjort i forhold til risiko. Vi som arbeider faglig med dette må også bli flinkere i risikovurderinger. Men det er helt klart at det er usikkerhet knyttet til slike analyser slik jeg ser det.

1. **Er helhetlig risiko- og sårbarhetsanalyse viktige for kommunale rapporter?**

Ja, det synes jeg er viktig og at vi må bruke dette mer. Opplever at kommunen prioriterer dette mer nå med en 100% stilling som beredskapssjef. Selv om HROS inneholder noe usikkerhet er de relevante for det kommunale planarbeidet.

1. **Har du et forhold til risikostyring og dette begrepet?** Nei, det kan jeg ikke si at jeg har eller er bevisst på at jeg bruker i mitt arbeid.
2. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vil spesielt nevne fylkesmannen sammen med NVE og DSB som relevante i mitt arbeid. Kanskje også Miljødirektoratet. Opplever at beredskapsavdelingen hos fylkesmannen passer på at vi har på plass det vi trenger i kommuneplanarbeidet.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?** Ja, vil spesielt nevne plan- og bygningsloven her.
2. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?** Ja, i hvert fall i økende grad. Mer fokus i positiv forstand.
3. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Robust for meg er det å tåle påkjenning. Men det er flere innganger til dette.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Jeg mener etablering med operative fasiliteter/eget beredskaps rom på det nye rådhuset gjør kommunen bedre skikket til å drive risikostyring. Men i et lengre perspektiv gjør vi vel også det- men risikobegrepet er noe fremmed for min del. Mulig vi egentlig kaller dette noe annet i kommuneplan sammenheng.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Ja da har vi noen helt konkrete – klimautfordringer, ekstremvær og rasfare med leirgrunn. Samtidig den sosiale konteksten, hvor vi ikke ønsker en negativ polarisering med dårlige levekår for innbyggerne. Fare for dårlig livskvalitet med press på frilufts arealer og jordbruksområder.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg vil si at de store utbyggerne tradisjonelt har stått veldig sterkt i Sandnes, med gode kontakter inn mot politisk ledelse. Det har gjort at man gjennom kommuneplan og andre planer har forsøkt å sette rammer for utviklingen, samtidig som vi har vært avhengige av initiativ fra private for å realisere mange prosjekter. Det har gitt dem mye makt, og politisk har de også vært villige til å gå med på dispensasjoner for å få gjennom prosjekter. Etableringen av Sandnes Tomteselskap har styrket kommunen som aktør, men ST har til tider også utfordret gjeldende rammebetingelser.

Synes det er vanskelig å sette tall på fordelingen, men magefølelsen sier vel at vi er iferd med å nærme oss 50/50 nå ved at overordnede føringer i større grad presses ned over de private aktørene. Les: jordvern, fortetting osv setter premisser som de private nå må forholde seg til i større grad enn tidligere.

1. **Hva har vært det viktigste byutviklingsgrepet etter din mening for Sandnes og hvorfor er nettopp dette?**

Opplever at ikke Sandnes følger de regionale og nasjonale retningslinjene for byutvikling, men at det må modnes nå. Vi må finne ut hvordan vår by skal utvikles. Skal Sandnes følge samme mal som Stavanger, Oslo eller de andre storbyene? Jeg tror det er denne veien vi skal gå med kompakt byutvikling og fokus på transport aksene. I den senere tiden ser vi en positiv byutvikling med nyetablering i Havneparken med bolig og arbeidsplasser sammen. Vil også vektlegge åpning av havnefronten, slik at den blir mer tilgjengelig og industrien tas bort fra sentrum som et byutviklingsgrep. Dette går også igjen i mange andre havnebyer andre steder.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Ja, det vil jeg si til en viss grad og vi blir bedre. Men vi har også et forbedringspotensial.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?** Her vil jeg nevne klimautfordringene og håndteringen av de naturlige vannveiene. Samtidig så er fokus på levekår svært viktig for demografien og de mellommenneskelige relasjonene.